BASES PARA A ELABORACIÓN DUNHA BOLSA DE AUXILIARES ADMINISTRATIVOS
ADMINISTRACIÓN LOCAL — Municipal — Gondomar (Bolsas de trabajo, 30/01/2015)

BASES ESPECÍFICAS REGULADORAS DO PROCEDEMENTO SELECTIVO, POLO SISTEMA DE CONCURSO-OPOSICIÓN, PARA A ELABORACIÓN DUNHA BOLSA DE TRABALLO PARA A PRESTACIÓN DE SERVIZOS TEMPORAIS COMO AUXILIAR ADMINISTRATIVO DE ADMINISTRACIÓN XERAL DO CONCELLO DE GONDOMAR. Ten por obxeto a presente convocatoria a elaboración dunha BOLSA DE TRABALLO PARA A PRESTACIÓN DE SERVIZOS TEMPORAIS COMO AUXILIAR ADMINISTRATIVO DE ADMINISTRACIÓN XERAL do concello de gondomar. A vixencia da bolsa que se constituia será de tres anos ou de menos no suposto de que houbera un novo procedemento selectivo para os postos de traballo de AUXILIAR ADMINISTRATIVO do Concello de Gondomar, momento a partir do cal a bolsa deixaría de ter vixencia. Dita vixencia empezará a computar a partir do remate do presente procedemento selectivo. As probas selectivas regularanse polas presentes bases, e o non previsto nelas, polo establecido na Lei 7/07, de 12/04, do Estatuto básico do empregado público (EBEP), na Lei 7/85, de 2 de Abril, reguladora das bases de Réxime Local; Lei 7/1995 de Administración Local de Galicia; Real Decreto 896/1991 e supletoriamente o Real Decreto 364/1995. O persoal da bolsa que se constitúa como resultado do procedemento selectivo regulado nas presentes bases poderá ser nomeado funcionario interino, por razóns expresamente xustificadas de necesidade e urxencia, para o desempeño de funcións propias de funcionarios de carrera da Escala de Administración xeral, subescala administrativa e do posto de Auxiliar administrativo, sempre que se cumpra algunha das seguintes causas nos termos establecidos no artigo 10 do EBEP: Cando existan prazas vacantes e non sexa posible a súa cobertura por funcionarios de carreira Para a sustitución transitoria do seus titulares Para a execución de programas de carácter temporal Por exceso ou acumulación de tarefas polo prazo máximo de 6 meses, dentro dun periodo de 12 meses O cese dos funcionarios interinos producirase, ademais de polas causas previstas no artigo 63 do EBEP, cando finalice a cause que dio lugar o seu nomeamento. O réxime xurídico aplicable aos funcionarios interinos será o previsto para os funcionarios de carreira sempre que sexa axeitado á natureza da súa condición nos termos previstos no ordenamento xurídico de aplicación. As retribucións básicas e as complementarias serán as correspondentes aos funcionarios coa categoría de auxiliar administrativo de administración xeral. Establecése o sistema de CONCURSO-OPOSICIÓN Os aspirantes a ser incluidos na devandita bolsa, deberán, reunir, na data do remate do prazo para a presentación de solicitudes, os seguintes requisitos: a) Ser español/a. Os/as nacionais dos demáis estados membros da Unión europea poderán acceder en idénticas condicións sempre que acrediten xunto coa súa instancia solicitando tomar parte no proceso selectivo que, segundo o dereito comunitario, é neste sector de aplicación á libre circulación de traballadores. b) Ter cumpridos os dezaseis aoos e non exceder, no seu caso, da idade de xubilación forzosa. c) Non ter ningunha enfermidade ou defecto, físico ou psíquico, que impida o exercicio das funcións. d) Non ter sido separado/a mediante expediente disciplinario do servicio de calquera das Administraciónes Públicas, nin atoparse inhabilitado para o exercicio das funcións públicas. e) Non estar incurso/a en ningunha das causas de incapacidade ou incompatibilidade previstas na lexislación vixente. f) Estar en posesión, como mínimo, do título de Graduado Escolar, FORMACIÓN PROFESIONAL DE 1º GRAO, CICLO FORMATIVO DE GRAO MEDIO OU EQUIVALENTE ou en condicions de obterlo na data de remate do prazo de presentación de instancias, entendiéndose que se está en condicións de obter o título académico cando se houberan aboado os dereitos para a súa expedición. A acreditación dos requisitos anteriores realizarase coa aportación da seguinte documentación mínima, orixinal ou copia cotexada, que se achegará xunto coa solicitude presentada, ademais dos méritos alegados polo candidato: As instancias solicitando tomar parte no procedemento selectivo, nas que os aspirantes deberán manifestar, que reúnen todas e cada unha das condicións que esixe a base anterior, dirixiranse ó Presidente da Corporación e presentaranse no Rexistro xeral do Concello ou por calquera dos medios que determina a Lei 30/92, de 26/11, de réxime xurídico das Administracións Públicas e do procedemento administrativo común, durante o prazo de DEZ días naturais, contados a partir do seguinte á publicación do correspondente anuncio da convocatoria no B. O. P., sen perxuizo da súa publicación na web municipal e no xornal ATLÁNTICO DIARIO. No suposto de non presentarse directamente no rexistro xeral do concello, os aspirantes deberán comunicarlo por telegrama, fax ou outro medio no mesmo día da súa imposición. Coa correspondente solicitude acompañarase relación circunstanciada dos méritos alegados na fase de concurso, uníndolle á referida relación os documentos acreditativos dos méritos alegados en orixinais ou copias compulsadas. Non se tomarán en consideración nin serán valorados aqueles que non queden debidamente acreditados en tódolos seus extremos, no momento da presentación da instancia, agás nos supostos de servizos prestados no Concello de Gondomar, que serán certificados polo Secretario do concello, sempre que fosen alegados e cuantificados polos aspirantes nas solicitudes de participación. Respecto dos servizos prestados noutras administracións públicas acreditaranse mediante certificacións de servizos prestados expedida polo órgano competente da Administración Pública de que se trate ou outra documentación que considere válida o Tribunal no marco do ordeamento xurídico vixente. Rematado o prazo de presentación de instancias, o Alcalde-Presidente dictará resolución, no prazo máximo de tres días hábiles, que será publicada no Taboleiro de Anuncios do Concello, indicando a relación provisional de aspirantes admitidos e excluídos, se é o caso, con causas de exclusión e coa indicación dun prazo de tres días hábiles para a presentación de reclamacións, emenda de defectos e mellora de solicitudes nos termos definidos no artigo 71 da lei 30/92. As reclamacións que se presenten serán aceptadas ou rexeitadas na resolución pola que se aprobe a lista definitiva, que será publicada de igual forma que a provisional, contendo a designación dos membros do Tribunal cualificador, o lugar, día e hora da valoración de méritos. Os sucesivos anuncios publicaranse no taboleiro de anuncios do Concello. Os erros de feito poderán enmendarse en calquera momento, de oficio ou a solicitude do interesado. A fase de concurso será posterior á de oposición. Nesta fase avaliaranse os méritos achegados polos aspirantes de acordo co seguinte baremo: Experiencia profesional. Valorarase con 0’10 puntos por mes completo traballado ata un máximo de 2 puntos a experiencia no desenvolvemento de postos de traballo de auxiliar administrativo na Administración Pública. Acreditaráse cunha certificación dos servizos prestados facendo constar o posto de traballo que desempeñou na área funcional á que pertence, e o cómputo total de días, meses ou anos traballados, xunto coa presentación dos correspondentes contratos, nomeamentos ou vida laboral. Por participación en cursos impartidos polo Instituto Nacional de Administración Pública, Escola Galega de Administración Pública, Sindicatos, Centro oficial de formación ou calquera outra institución homologada para impartir formación profesional continua relacionados coas funcións propias do posto de auxiliar administrativo, dependendo do número de horas: Caso de non especificarse a duración: 0’10 por curso. De 0 a 20 horas: 0’20 por curso. De 21 a 50 horas: 0’40 por curso. De 51 a 100 horas; 0’70 por curso. Máis de 100 horas: 0’80 por curso. Puntuación máxima por este apartado: 2 puntos. A acreditación da formación realizarase mediante aportación de copia cotexada do curso ou certificado do mesmo donde conste a entidade convocante, denominación do curso e o número de horas. Non serán obxecto de valoración as accions formativas desenvoltas e/ou impartidas por entidades privadas salvo que estean acreditadas por algun organismo oficial e figure o selo do mesmo, nin tampouco as xornadas, seminarios, coloquios, charlas ou análogos. Méritos académicos. Por estar en posesión do título de doutor: 1 punto Por estar en posesión do título de licenciado administrativo: 0,75 ptos Por estar en posesión do título de diplomado universitario: 0,50 ptos Por estar en posesión do título de bacharelato superior, FP 2 ou equivalente: 0,25 ptos Puntuación máxima por este apartado: 2 puntos. Toda-las titulacions deberán estar expedidas por centros ou entidades homologados oficialmente. Non se terán en conta aquelas titulacións que foran requisito para acceder á titulación superior Consistirá en contestar por escrito, a un cuestionario tipo test de 40 preguntas no tempo máximo dunha (1) hora, con catro respostas alternativas por pregunta, relacionadas coas materias que integran o programa das bases específicas, que será determinado polo dito órgano inmediatamente antes do inicio do exercizo. Neste exercizo cada resposta incorrecta penalizará a metade da puntuación de cada pregunta acertada; non se puntuarán as non contestadas. Cualificarase cunha puntuación de cero (0) a dez (10) puntos; é necesario para superalo obter un mínimo de cinco (5) puntos. Se o/a aspirante contestara ou situara algún signo a máis dunha das posibles opciones ou respostas dunha mesma pregunta, entenderase que ésta non foi contestada, salvo no suposto de que, tra-la retificación efectuada polo/a aspirante, quedara meridianamente clara e indubitada a resposta elexida polo mesmo. Ó remate do exercizo e rematada a corrección do mesmo, o Tribunal fará pública a relación de aspirantes que o tiveran superado De carácter obrigatorio e eliminatorio. Consistirá nunha proba demostrativa do correcto manexo do programa de tratamento de textos Word para windows, durante 30 minutos a través dun exercizo práctico baseado no contido do programa da presente convocatoria que figura como anexo á mesma. Se calificará de 0 a 10 puntos cada unha das probas anteriores. Farase unha media entre ambas probas sempre e cando sexa superada a puntuación de 5 en cada una delas. Ó remate do exercizo e rematada a corrección do mesmo, o Tribunal fará pública a relación de aspirantes que o tiveran superado De carácter obrigatorio e eliminatorio. Consistirá na traducción dun texto do castelá ao galego durante un tempo máximo de 30 minutos. O tribunal poderá establecer, ou non, a lectura pública do texto que será comunicado antes da realización do exáme Se calificará de 0 a 2 puntos. Ao remate do exercizo e rematada a corrección do mesmo, o Tribunal fará pública a relación de aspirantes que o tiveran superado. Estarán exentos da realización do presente execizo os aspirantes que acrediten, no momento de presentar a solicitude de participación no procedimento selectivo, estar en posesión do Celga 4 ou do título de “Linguaxe administrativa de nivel básico, equivalente ou superior”. As cualificacións dos aspirantes aprobados serán publicadas no Taboleiro de anuncios e na web municipal, o mesmo día no que se realiza a cualificación (non terá porque coincidir coa data de realización do exame). Non será preciso publicar a puntuación dos que non acadaron o mínimo esixido, sendo suficente facer constar esta circunstancia, o que determinará a súa eliminación, sen prexuizo da súa constancia nas actas que se levanten ó efecto e no expediente e que poderán ser examinadas polos/as interesados/as. O Tribunal Cualificador será nomeado polo Sr. Alcalde-Presidente mediante resolución que será debidamente publicada dentro do presente procedemento. A pertenza ao Tribunal será sempre a título individual, non podendo ostentarse ésta en representación ou por conta de ninguén en cumprimento do disposto no artigo 60.3 do EBEP. Os membros anteriores, deberán estar en posesión como mínimo, da mesma titulación oficial da requerida para o acceso á praza que se convoca. Os membros do tribunal cualificador deberán absterse cando concurra algunha das circunstancias previstas no art.29 do P. A. C. Os aspirantes poderán recusar ós membros do tribunal cando se dé algunha das circunstancias previstas no artigo 29 do P. A. C. O tribunal non se poderá constituír nin actuar, sen presenza, cando menos, de maioría absoluta dos seus membros, titulares ou suplentes sendo preciso en todo caso a asistenza da/o Presidenta/e do Tribunal e do/a Secretario/a do mesmo. O Tribunal resolverá tódalas dúbidas que xurdan na aplicación das presentes normas así como os casos non previstos polas mesmas. A puntuación final e a orde dos aspirantes aprobados que pasarán a constituir a bolsa DE TRABALLO PARA A PRESTACIÓN DE SERVIZOS TEMPORAIS COMO AUXILIAR ADMINISTRATIVO DE ADMINISTRACIÓN XERAL do concello de gondomar estará determinada pola suma das puntuacións obtidas polos candidatos que superen o procedemento selectivo na fase de concurso e na fase de oposición e confeccionada por orde de maior a menor puntuación. O Tribunal someterá a aprobación do Sr. Alcalde-Presidente da corporación municipal a bolsa confeccionada nos termos anteriores. O Alcalde-Presidente dictará resolución, no prazo máximo de cinco días hábiles, que será publicada na web municipal www.concellodegondomar. info, indicando a composición da bolsa e a orde na mesma. Cando sexa necesario proceder a cobertura de prazas de AUXILIAR ADMINISTRATIVO, nos termos establecidos no EBEP e na base segunda, se procederá a formular os correspondentes chamamentos, previa fiscalización pola Intervención municipal e con indicación expresa das características do posto de traballo a cubrir interinamente e a causa que motiva o chamamento, ofertándose o mesmo ao candidato que figura ao primeiro lugar da bolsa que este pendente de chamar, enviándolle ao efecto un telegrama e dándolle un prazo de 48 horas para que acepte ou renuncie ao chamamento ofertado; así mesmo poderá realizarse o chamamento telefónicamente coa finalidade de acotar os prazos de cuxa realización se deixara constancia no expediente administrativo mediante diilixencia efectuada ao efecto polo/a funcionario/a encargado/a. Se non recollese o telegrama equivaldrá á renuncia ao ofertado e procederase a chamar ao seguinte da lista. A/o candidata/o deberá achegar a documentación acreditativa do cumprimento do requisito contemplado no apartado c) da base segunda consistente nun certificado/informe médico de non padecer enfermidade ou defecto físico que impida o desenvolvemento da función e, de ser o caso, a documentación actualizada acreditativa do cumprimento dos restantes requisitos. Cando se produzca o cese dunha das persoas integrantes da lista, este reincorporarase ao posto da bolsa que lle corresponda por puntuación. Aos efectos de notificacións e publicacións relacionados co procedimento de selección regulado nas presentes bases, se procedrá mediante publicación na web www.concellodegondomar. info do concello, sen perxuizo da publicación das presentes bases no B. O. P. de acordo co previsto nelas. A presente convocatoria, e cantos actos administrativos se deriven dela, e da actuación do tribunal, poderán ser impugnados nos casos e na forma establecidos pola Lei 30/92 de Réxime xurídico das Administracións Públicas e do Procedimento administrativo común, asi como na lei 29/98 da xurisdicción contencioso administrativa. A Constitución de 1978. Estructura e principios xerais. Dereitos e deberes fundamentais. A coroa. O Poder lexislativo, executivo e xudicial O Estado das autonomías. A organización territorial do Estado na Constitución. Competencias das Comunidades Autónomas. Significado e natureza dos estatutos de Autonomía. O Estatuto de Atonomía de Galicia. A Administración Autonómica. A cooficialidade lingüística na Constitución, no Estatuto e na lei de normalización lingüística de Galicia. O dereito administrativo e o seu concepto. As fontes do ordenamento xurídico. Os regulamentos e as ordenanzas locais: clases, elaboración, aprobación e vixencia A Lei 30/92 do réxime xurídico das Administracions Públicas e do procedemento administrativo común. O acto administrativo: concepto, elementos e clases. Requisitos e eficacia dos actos administrativos. Nulidade e anulabilidade dos actos administrativos: a revisión de actos en vía administrativa O procedemento administrativo. Fases do procedemento administrativo común. O deber de resolver. O silencio administrativo A Lei 29/98 da xurisdicción contencioso administrativa. Ämbito da orde xurisdiccional, órganos e competencias. Obxecto do recurso contencioso administrativo O Réxime Local español. Entidades que comprende. O municipio e as súas competencias. Elementos do municipio: O territorio, a organización e a población. Réxime e funcionamento dos órganos colegiados locais. Convocatoria, orde do día, actas e certificacións O rexistro de documentos. Comunicacións e notificacións. O Estatuto do veciño. A atención ao público A Lei 7/07, de 12/04, do Estatuto básico do empregado público. Clases de persoal ao servizo das Administracións Públicas. Dereitos e deberes. O Código de conducta dos empregados públicos. Adquisición e perda da relación de servizo. A Relación de postos de traballo e organigrama do concello de Gondomar. Os bens das Entidades locais: clases e réxime xurídico. Utilización e aproveitamento dos diferentes clases de bens municipais. O Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público. Ámbito de aplicación obxectivo e subxectivo. procedementos e formas de contratación. Clases de contratos As Facendas locais. Clases de tributos locais. O orzamento xeral dos entes locais: estructura, elaboración e aprobación. O cidadán como cliente da Administración. O estatuto dos veciños. A atención ao público. A oficina de información e atención ao cidadán. O Rexistro xeral de entrada e saida de documentos 17.—Licenzas urbanísticas e comunicacións previas de obras e actividades. Concepto, procedemento, outorgamento e caducidade.18.—Disciplina urbanística. Protección da legalidade urbanística, infraccións e sancións.19.—Os recursos das facendas locais. Clasificación dos ingresos.20.—Os tributos e as súas clases. A potestade tributaria das entidades locais. As ordenanzas fiscais. En Gondomar, a 25 de novembro de 2014.—O Alcalde.